**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/29, 22.02.2018թ.

**Բողոք բերող անձ՝** «Կարկոմավտո սերվիս» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԲՄԱՊՁԲ-4/1» ծածկագրով բաց մրցույթ / ավտոմեքենաների վերանորոգման ծառայությունների ձեռքբերում

**Բողոքի պահանջը`**

 1. Պարտավորեցնել ՀՀ պաշտպանության նախարարության կողմից ավտոմեքենաների վերանորոգման ծառայությունների ձեռքբերման նպատակով հայտարարված «ՀՀ ՊՆ ՆՏԱԴ-ԲՄԱՊՁԲ-4/1» ծածկագրով գնման ընթացակարգի գնահատող հանձնաժողովին դադարեցնել 07.02.2018թ. ժամը 11:00-ին կայացած, 16.02.2018թ. շարունակված և 20.02.2018թ. հաստատված նիստի թիվ 3 արձանագրությամբ կայացված «Կարկոմավտո սերվիս» ՍՊԸի հայտով ներկայացված փաստաթղթերը հրավերով սահմանված պայմաններին անհամապատասխանող ճանաչելու մասին, «Կարկոմավտո սերվիս» ՍՊԸ-ի հայտը մերժելու մասին որոշումները և սույն որոշումներից հետո կայացված մնացած բոլոր որոշումները,

 2. Պարտավորեցնել ՀՀ պաշտպանության նախարարության կողմից ավտոմեքենաների վերանորոգման ծառայությունների ձեռքբերման նպատակով հայտարարված «ՀՀ ՊՆ ՆՏԱԴ-ԲՄԱՊՁԲ-4/1» ծածկագրով գնման ընթացակարգի գնահատող հանձնաժողովին «Կարկոմավտո սերվիս» ՍՊԸի կողմից թիվ 9 հավելվածով ներկայացված տուժանքի մասին համաձայնագիրը և վճարման պահանջագիրը գնահատելու ընթացակարգի հրավերով սահմանված պայմաններին համապատասխանող:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: